Eventuelle motorcykelentusiaster, der ikke havde hørt om dagens arrangement ved Aalborg Storcenter, fik sig i dag noget af en overraskelse, da flere spritnye Harley-Davidson-motorcykler for næste sæson blev vist frem. - Det er virkelig det bedste af det bedste, vi ser i dag, siger arrangør Mogens Malling fra CAP's i Århus. Det var Aalborg Storcenter, der dannede rammen om præsentation, og det er der en særlig grund til. - Vi møder publikum, hvor de er. Det er ikke korrekt, at folk, der kører Harley-Davidson i større grad er den rå kerne. Det er nærmere alle, siger Mogens Malling. 8.500 mennesker i Danmark ejer en model af det legendariske motorcykelmærke.

Opsummering:
Den hænger uløseligt sammen med ord som råhed, fart og maskulinitet. Men i de seneste år er den testosteronfremmende maskine blevet allemandseje.